RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen Alarmsystemet nr. 6/2000

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusion

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 1999 til 30. april 2000.

1.1. Underudgiftsområdet "Traditionelle udgifter for EUGFL, Garantisektionen og veterinærudgifter"

>TABELPOSITION>

1.2. Underudgiftsområde 1b "Udvikling af landdistrikter og ledsageforanstaltninger"

>TABELPOSITION>

2. Foreløbigt bevillingsforbrug

>TABELPOSITION>

3. Kommentarer

3.1. Bevillingsforbruget i juni 2000

Forbruget af bevillingerne under budgettets udgiftsområde 1 udgør for juni 2000 (medlemsstaternes udgifter fra 16. oktober 1999 til 30 april 2000) 30 320 mio. EUR, dvs. 74,0 % af bevillingerne. Udgifterne ligger

- for underudgiftsområde 1a (traditionelle udgifter for EUGFL, Garantisektionen og veterinærudgifter) 123 mio. EUR over indikatoren (dette svarer til situationen i forrige måned)

- for underudgiftsområde 1b (udvikling af landdistrikter og ledsageforanstaltninger) 166 mio. EUR under indikatoren.

3.2. Valutafaktorer

3.2.1. Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker og nogle former for intern støtte såsom støtte til bomuld, afhænger udgiftsniveauet af udviklingen i dollarkursen.

I overensstemmelse med Rådets beslutning om budgetdisciplin er landbrugsbudgettet for 2000 opstillet på grundlag af den gennemsnitlige vekselkurs for dollar i januar, februar og marts 1999, dvs. 1 EUR = 1,12 USD.

Den faktiske eurokurs har været klart lavere end budgetvekselkursen. Den gennemsnitlige dollarkurs fra 1. august 1999 til den 31. juli 2000 (referenceperiode for beregning af dollarkursens indvirkning) vil afvige fra denne budgetvekselkurs, og medlemsstaternes udgiftsniveau bliver lavere som følge af udviklingen i dollarkursen [1].

[1] Den gennemsnitlige dollarkurs har fra 1. august 1999 til 5. juni 2000 ligget på ca. 1 EUR = 1 USD. Hvis kursen fra den 5. juni (1 EUR = 0,94 USD) holder sig indtil udgangen af regnskabsåret, vil gennemsnitskursen blive på ca. 1EUR= 0,99 USD.

EUGFL, Garantisektionen vil kun delvis få glæde af disse besparelser. Besparelser, som er større end det fribeløb på 200 mio. EUR, der er fastsat i bestemmelserne om budgetdisciplin, skal som bekendt ved regnskabsårets slutning overføres til den monetære reserve og kan således ikke bruges til at finansiere andre foranstaltninger.

3.2.2. Dobbeltkursernes virkning

I forhold til de foregående år vil der være betydeligt færre udgifter i forbindelse med dobbeltkurserne. Afskaffelsen af de grønne kurser har resulteret i, at dobbeltkursvirkningen er forsvundet i eurozonen, og der er opstået store besparelser.

I forbindelse med udarbejdelsen af ændringsskrivelsen blev udgifterne til dobbeltkursen for EUGFL, Garantisektionen anslået til 119 mio. EUR. Ifølge en nylig beregning anslås dobbeltkurserne nu at koste 240 mio. EUR, hvilket er lig med en forhøjelse på 121 mio. EUR.

3.3. Markedsfaktorer

3.3.1. Underudgiftsområde 1a: Traditionelle udgifter for EUGFL, Garantisektionen og veterinærudgifter

Kapitel B1-10 : Markafgrøder // + 305 mio. EUR

// (Udgifter : 15 899 mio. EUR)

(Indikator : 15 593 mio.EUR)

Overskridelsen af indikatoren skyldes

- den lineære nedskæring af bevillingerne, som budgetmyndigheden besluttede at gennemføre i forbindelse med budgettets vedtagelse; bl.a. flere af budgetposterne vedrørende hektarstøtte overskrider indikatoren

- større udgifter til offentlig oplagring end forventet (samt større køb og salg)

- større restitutioner til fremstillingen af stivelse (større mængder og højere restitutionssatser)

- hurtigere betalinger og de heraf følgende eksportrestitutioner.

Overskridelsen opvejes delvis af det underforbrug i forhold til indikatoren, der er opstået på grund af forsinkelser i udbetalingen af hektarstøtte i Italien (bl.a. til hård hvede). Denne forsinkelse skyldes øget kontrol, som gennemføres efter anmodning fra Kommissionen.

I betragtning af at de besparelser, der skyldes dollarkursens favorable udvikling, ved regnskabsårets slutning skal overføres til den monetære reserve, kan der forventes et stigende bevillingsbehov henimod årets slutning. Dette er bl.a. et resultat af den lineære nedskæring, der blev besluttet i forbindelse med budgettets vedtagelse, og de højere udgifter til restitutioner til stivelsesproduktionen. Derimod forventes budgetsituationen for offentlig oplagring af blive gunstigere henimod regnskabsårets slutning. Interventionslagrene vil nemlig ved årets slutning være noget mindre end oprindelig forventet, eftersom både eksporten og priserne har været større end forventet. Endelig afhænger den budgetmæssige gennemførelse af dette kapitel af resultaterne af kontrollen i Italien.

Kapitel B1-11 : Sukker // + 34 mio. EUR

// (Udgifter : 1 200 mio. EUR)

(Indikator : 1 166 mio. EUR)

Overskridelsen af indikatoren skyldes store udbetalinger til eksportrestitutioner. Dette skyldes især de lave verdensmarkedspriser.

Ved regnskabsårets udgang kan der for dette kapitel forventes en bevillingsoverskridelse på grund af bl.a. eksportrestitutionernes størrelse.

Kapitel B1-12 : Olivenolie // - 56 mio. EUR

// (Udgifter : 1 951 mio. EUR)

(Indikator : 2 007 mio. EUR)

Underforbruget i forhold til indikatoren skyldes lavere udgifter til produktionsstøtten til olivenolie. På grund af ændringerne i kvoteordningen, så der nu opereres med nationale kvoter, har der samlet set været tale om mindre forskudsbetalinger end i de foregående år. Underforbruget forventes at forsvinde, når restbeløbet udbetales senere i regnskabsåret.

Men man bør nok indstille sig på en mindre bevillingsoverskridelse ved budgetsårets udgang som følge af den lineære nedskæring i forbindelse med budgettets vedtagelse.

Kapitel B1-15 : Frugt og grøntsager // - 188 mio. EUR

// (Udgifter : 851 mio. EUR)

(Indikator : 1 039 mio. EUR)

Underforbruget i forhold til indikatoren skyldes især sektoren for forarbejdede frugt og grønsager og kan bl.a. forklares med, at de finansielle kompensationer til fremme af forarbejdningen af citrusfrugter og produktionsstøtten til forarbejdede tomatprodukter samt støtten og interventionerne til fordel for forarbejdede produkter på basis af tørrede druer er blevet udbetalt for sent.

Sektoren for frisk frugt og grøntsager er kun præget af et mindre underforbrug i forhold til indikatoren; det skyldes ligeledes, at visse betalinger har fundet sted senere end forventet (især til bananer).

Det forventes, at udgifterne ved regnskabsårets slutning vil være mindre end budgetbevillingerne bl.a. på grund af færre udgifter til finansielle kompensationer til fremme af forarbejdningen af citrusfrugter og til bananer.

Kapitel B1-17 : Tobak // - 77 mio. EUR

// (Udgifter : 751 mio. EUR)

(Indikator : 828 mio. EUR)

Underforbruget i forhold til indikatoren skyldes, at præmierne for høsten 1999 er blevet udbetalt for sent. Denne forsinkelse forventes indhentet i løbet af regnskabsåret.

Kapitel B1-20 : Mælk og mejeriprodukter

// - 58 mio. EUR

// (Udgifter : 1 506 mio. EUR)

(Indikator : 1 564 mio. EUR)

Underforbruget i forhold til indikatoren skyldes, at der har været færre udgifter til offentlig oplagring af skummetmælkspulver. Overskuddet fra salg har desuden været noget større end forventet på grund af de store mængder, der er blevet solgt fra de offentlige interventionslagre.

Indikatoren er imidlertid blevet overskredet for eksportrestitutioner (større eksport), udgifter til offentlig oplagring af smør (større opkøb) og støtte til anvendelse af skummetmælk (bl.a. støtte til anvendelsen af skummetmælk til fremstilling af kasein).

Ved regnskabsårets udgang forventes behovet at være mindre end bevillingerne. Dette skyldes, at der er færre udgifter til offentlig oplagring af skummetmælkspulver, og at indtægterne fra tillægsafgiften på mælk er højere end anslået i budgettet. Derimod vil udgifterne til eksportrestitutioner, offentlig oplagring af smør og støtte til anvendelse af skummetmælk sandsynligvis overskride de afsatte bevillinger.

Kapitel B1-21 : Ordningen for oksekød // + 190 mio. EUR

// (Udgifter : 3 077 mio. EUR)

(Indikator : 2 886 mio. EUR)

Overskridelsen af indikatoren skyldes

- især, at udgifterne til præmier er vokset som følge af den lineære nedskæring af bevillingerne, som budgetmyndigheden har besluttet at foretage, og at der har været større udgifter end forventet til ekstraordinære støtteforanstaltninger (nedslagning og destruktion af dyr i Det Forenede Kongerige som led i bekæmpelsen af BSE)

- at overskuddet fra salg fra de offentlige lagre har været mindre end forventet; der kan således forventes at blive behov for større bevillinger end det beløb, der er opført i budgettet.

Disse forhold er desuden hovedforklaringen på den bevillingsoverskridelse, der forventes ved regnskabsårets udgang.

Kapitel B1-22 : Fåre- og gedekød // + 51 mio. EUR

// (Udgifter : 1 056 mio. EUR)

(Indikator : 1 005 mio. EUR)

Overskridelsen af indikatoren skyldes, at restbeløbet for moderfårspræmien for 1999 er blevet udbetalt hurtigere end i de foregående år. Der er altså udelukkende tale om et midlertidigt fænomen.

Der kan i forbindelse med dette kapitel derimod forventes et faldende behov på grund af de mindre udgifter til moderfårspræmier i 1999 og 2000 (gode priser på EF-markedet).

Kapitel B1-30 : Varer uden for bilag I // + 30 mio. EUR

// (Udgifter : 333 mio. EUR)

(Indikator : 303 mio. EUR)

Bevillingsoverskridelsen skyldes især, at der har været større udgifter til kornprodukter end forventet. Dette skyldes bl.a., at eksporten er steget.

Med det formål at begrænse udgifterne suspenderede Kommissionen i midten af maj udstedelsen af eksportlicenser, som åbner for udbetalingen af restitutioner. Hvor store udgifterne vil være ved regnskabsårets slutning afhænger bl.a. af, hvor hurtigt de licenser, der blev udstedt før dette tidspunkt, vil blive anvendt, og hvor hurtigt de udbetalende organer i medlemsstaterne foretager udbetalingerne.

Kapitel B1-37 : Regnskabsafslutning og nedsættelse/tilbageholdelse af forskud //

I dette kapitel, som ikke er omfattet af indikatorordningen, opføres de finansielle korrektioner, der vedtages i forbindelse med regnskabsafslutningen, samt nedsættelser/tilbageholdelser af forskud, der udbetales til medlemsstaterne (nedsættelse/tilbageholdelse af de månedlige tilbagebetalinger).

Det nuværende udgiftsniveau (-108 mio. EUR) skyldes

- de nedsættelser/tilbageholdelser af forskud (-67 mio. EUR), som Kommissionen har vedtaget; nedsættelserne/tilbageholdelserne vedrører især Italiens manglende indkassering af tillægsafgiften på mælk for produktionsåret 1998/99

- de første finansielle korrektioner i forbindelse med regnskabsafslutningen (-41 mio. EUR); Kommissionen har for nylig vedtaget nogle yderligere finansielle korrektioner, som vil blive opført på EUGFL's regnskab i de kommende måneder.

Herudover skal Kommissionen om muligt inden sommerferien træffe beslutning om endnu nogle finansielle korrektioner, som for øjeblikket er ved at blive forberedt administrativt. På baggrund af disse beslutninger forventes det, at indbetalingerne ved regnskabsårets slutning vil nå op på niveau med bevillingerne.

Kapitel B1-39 : Andre foranstaltninger // - 104 mio. EUR

// (Udgifter : 591 mio. EUR)

(Indikator : 695 mio. EUR)

Underforbruget i forhold til indikatoren skyldes på den ene side, at den agromonetære støtte i visse tilfælde er blevet udbetalt for sent. Afvigelsen er formodentlig af midlertidig karakter. Det forventes derimod, at udgifterne til den agromonetære støtte ved regnskabsårets udgang vil overskride bevillingerne på budgettet på grund af det engelske punds udvikling.

På den anden side indeholder dette kapitel en budgetpost, hvor medlemsstaterne midlertidigt bogfører beløb, som er blevet inddrevet, uden at man ved, hvilket kapitel eller budgetpost de hører til. Italien har således for øjeblikket opført et inddrevet beløb (et negativt beløb) på ca. 45 mio. EUR under denne midlertidige budgetpost. Det er således også en stor del af forklaringen på det konstaterede underforbrug.

3.3.2. Underudgiftsområde 1b: Udvikling af landdistrikter og ledsageforanstaltninger

Kapitel B1-40 : Udvikling af landdistrikter // - 166 mio. EUR

// (Udgifter : 980 mio. EUR)

(Indikator : 1 146 mio. EUR)

Underforbruget i forhold til indikatoren skyldes, at Kommissionen endnu ikke har vedtaget de nye programmer for perioden 2000-2006. Kommissionen kan derfor på nuværende tidspunkt kun tage hensyn til udgifterne til de gamle ledsageforanstaltninger, eftersom de øvrige udgifter til udvikling af landdistrikter først kan opføres på EUGFL, Garantisektionens budget, når programmerne er vedtaget.

4. Konklusion

Forbruget af bevillingerne under budgettets udgiftsområde 1 udgør for juni 2000 (medlemsstaternes udgifter fra 16. oktober 1999 til 30. april 2000) 30 320 mio. EUR, dvs. 74,0 % af bevillingerne.

4.1. Bevillingsforbruget for underudgiftsområde 1a

For underudgiftsområde 1a (traditionelle udgifter for EUGFL, Garantisektionen og veterinærudgifter) ligger udgifterne 123 mio. EUR over indikatoren. Dette svarer til situationen i forrige måned.

Især følgende sektorer har været præget af overskridelser af indikatoren:

- markafgrøder (+305 mio. EUR) som følge af den lineære bevillingsnedskæring, som budgetmyndigheden foretog i forbindelse med budgettets vedtagelse, de stigende udgifter til offentlig oplagring, restitutionerne til fremstilling af stivelse og eksportrestitutionerne

- oksekød (+190 mio. EUR) som følge af større udgifter til præmier og offentlig oplagring

- fåre- og gedekød (+ 51 mio. EUR) som følge af en fremskyndelse af udbetalingerne af præmier for moderfår

- sukker (+34 mio. EUR) som følge af større udgifter til eksportrestitutioner end forventet

- varer uden for bilag I (+ 30 mio. EUR) som følge af en stigning i eksporten.

Især følgende sektorer har været præget af underforbrug i forhold til indikatoren:

- frugt og grøntsager (- 188 mio. EUR) hovedsagelig på grund af forsinkede udbetalinger til forarbejdet frugt og grøntsager

- andre foranstaltninger (- 104 mio. EUR) som følge af dels en forsinket udbetaling af den agromonetære støtte, dels et stort negativt beløb, som Italien midlertidigt har opført under denne post, indtil det senere vil blive endelig opført under andre kapitler

- tobak (- 77 mio. EUR) på grund af forsinkede udbetalinger i forhold til indikatoren

- mælk og mejeriprodukter (-58 mio. EUR) som følge af et stort overskudsgivende salg af skummetmælkspulver fra de offentlige lagre

- olivenolie (- 56 mio. EUR) på grund af forsinkede udbetalinger.

Det er Kommissionens opfattelse, at udgifterne i andet halvår af regnskabsåret vil være mindre end anslået. Dette skyldes bl.a. besparelserne i forbindelse med offentlig oplagring af korn (omfattende salg af byg til eksport til en god pris) og den offentlige oplagring af skummetmælkspulver (ingen opkøb og salg med større overskud end forventet). Ifølge Kommissionen er risikoen for overskridelse af loftet for underudgiftsområde 1a blevet mindre, og man skulle således kunne holde sig inden for rammerne af budgetbevillingerne.

4.2. Bevillingsforbruget for underudgiftsområde 1b

Udgifterne for underudgiftsområde 1b (udvikling af landdistrikter og ledsageforanstaltninger) ligger 166 mio. EUR under indikatoren. Dette skyldes, at Kommissionen endnu ikke har vedtaget de nye programmer for perioden 2000-2006. Kommissionen kan derfor på nuværende tidspunkt kun tage hensyn til udgifterne til de gamle ledsageforanstaltninger, eftersom de øvrige udgifter til udvikling af landdistrikter først kan opføres på EUGFL, Garantisektionens budget, når programmerne er vedtaget.